CELEX: C2006/165/02
Language: lv
Date: 2006-07-15 00:00:00
Title: Lieta C-290/03: Tiesas (pirmā palāta) spriedums  2006. gada 4. maijā  ( House of Lords  (Apvienotā Karaliste) lūgums sniegt prejudiciālu nolēmumu) —  Diane Barker  ( FC ) pret  London Borough of Bromley  ( Direktīva 85/337/EEK  —  Atsevišķu projektu ietekmes uz vidi novērtējums  —  Crystal Palace  projekts  —  Projekti, uz kuriem attiecas Direktīvas 85/337 II pielikums  —  Piekrišana vairākos posmos )

15.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 165/1
            
         Tiesas (pirmā palāta) spriedums 2006. gada 4. maijā (House of Lords (Apvienotā Karaliste) lūgums sniegt prejudiciālu nolēmumu) — Diane Barker (FC) pret London Borough of Bromley
   
   (Lieta C-290/03) (1)
   
   (Direktīva 85/337/EEK - Atsevišķu projektu ietekmes uz vidi novērtējums - “Crystal Palace” projekts - Projekti, uz kuriem attiecas Direktīvas 85/337 II pielikums - Piekrišana vairākos posmos)
   (2006/C 165/02)
   Tiesvedības valoda — angļu
   Iesniedzējtiesa
   
      House of Lords
   
   Lietas dalībnieki pamata procesā
   
      Prasītāja: Diane Barker (FC)
   
      Atbildētāja: London Borough of Bromley
   
   Piedaloties: First Secretary of State
   Priekšmets
   Lūgums sniegt prejudiciālu nolēmumu — House of Lords — Padomes 1985. gada 27. jūnija Direktīvas 85/337/EEK par dažu sabiedrisku un privātu projektu ietekmes uz vidi novērtējumu (OV L 175, 40. lpp.) 1. panta 2. punkta un 2. panta 1. punkta interpretācija — Novērtējuma trūkums pirms piekrišanas īstenot projektu, kas var ietekmēt vidi — Pienākums vēlāk veikt projekta novērtēšanu — Izklaides parka “Crystal Palace” būvniecība
   Rezolutīvā daļa:
   
               1)
            
            
               Lēmumu atzīst par “piekrišanu” Padomes 1985. gada 27. jūnija Direktīvas 85/337/EEK par dažu sabiedrisku un privātu projektu ietekmes uz vidi novērtējumu 1. panta 2. punkta nozīmē, piemērojot valsts tiesību aktus saskaņā ar Kopienu tiesībām;
            
         
               2)
            
            
               Direktīvas 85/337 2. panta 1. punkts un 4. panta 2. punkts ir jāinterpretē tādējādi, ka tajos ir izvirzīta prasība veikt ietekmes uz vidi novērtējumu, ja gadījumā, kad piekrišanu dod vairākos posmos, otrajā posmā izrādās, ka projekts var būtiski ietekmēt vidi it īpaši tā rakstura, izmēra vai atrašanās vietas dēļ.
            
         
      (1)  OV C 213, 06.09.2003.